สวัสดีค่ะ พอดีมีตกขาวสีแปลกค่ะก่อนหน้านี้มีเพศสัมพันกับแฟน พอผ่านไปประมาณ 1อาทิตย์ ประจำเดือนก็มาคะ (มีประจำเดือนครั้งล่าสุดวันที่ 21 มิถุนายน มีประจำเดือนประมาณ3-4 วันคะ )พอประจำเดือนหมดผ่านไป 1 อาทิตย์กว่า เข้าห้องน้ำรู้สึกว่ากางเกงในมีสีน้ำตาลคล้ำนิดๆคิดว่าอ้าวจะเป็นประจำเดือนอีกแล้วหรอ ก็ไม่ได้ใส่ใจอะไร พอผ่านไปวันสองวันมันเริ่มมี เมือกสีน้ำตาลเข้มบาง ดำบาง อ่อนบาง เหนียวยืดได้ มีเลือดกะปริกะปรอยแต่เป็นเลือดสีจางๆประมานสีชมพูแดงๆไม่เยอะมากคะออกมานิดเดียว บางวันก็เป็นมูกใสๆสีน้ำตาลอ่อนๆ และมีเมือกสีน้ำตาลอ่อนๆปนอยู่ อ่อรู้สึกเหมือนมีน้ำออกมาด้วยคะแต่ไม่เยอะ (ไม่มีอาการคัน เมือกหรือมูกใสไม่มีกลิ่น แต่รุ้สึกหน่วงๆน้อยนิดนึง ไม่รู้เพราะออกกำลังกายทุกวันหรือป่าว) เป็นได้ประมาณ 4 วันแล้วคะ อยากทราบว่าตัวเองเป็นอะไรกลัวแบบว่าจะติดเชื้อ หรือเป็นมะเร็งปากมดลูก หรือท้องหรือป่าวคะ
สวัสดีค่ะ หากประจำเดือนเพิ่งหมดไปประมาณ 1 สัปดาห์ และมีเลือดสีน้ำตาลออกมานาน 4 วันดังกล่าว อาจเกิดจาก1. เลือดออกจากภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ แต่มักมีอาการปวดท้องน้อยมากร่วมด้วย2. มีการอักเสบติดเชื้อในโพรงมดลูก แต่มักมีอาการตกขาวที่ผิดปกติ และปวดท้องน้อยร่วมด้วย รวมถึงอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น4.การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประจำเดือนที่ผิดปกติมาก่อน โดยเฉพาะอาการมีระยะห่างระหว่างรอบประจำเดือนที่มากกว่าปกติ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้นแนะนำให้สังเกตอาการไปก่อนค่ะ หากไม่มีเลือดสีน้ำตาล หรือเลือดออกกะปริดกะปรอยมาอีก ไม่มีปวดท้องน้อย ไม่มีตกขาวที่ผิดปกติ ก็อาจไม่จำเป็นต้องทำอะไรค่ะ แต่หากยังคงมีเลือดออกมาอีกเรื่อยๆ หรือมีปวดท้องน้อยมาก หรือมีตกขาวที่ผิดปกติ ควรไปพบแพทย์เพื่อหาสาเหตุค่ะ